Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ για τη θέσπιση θέσης της Κοινότητας όσον αφορά την αίτηση προσχώρησης της Λιθουανίας στη "Σύμβαση περί της μελλοντικής πολυμερούς συνεργασίας στον τομέα της αλιείας στον βορειοανατολικό Ατλαντικό"

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Η κυβέρνηση του Ηνωμένου Βασιλείου της Μεγάλης Βρετανίας και της Βορείου Ιρλανδίας, ως θεματοφύλακας της "Σύμβασης περί της μελλοντικής πολυμερούς συνεργασίας στον τομέα της αλιείας στον βορειοανατολικό Ατλαντικό", η οποία συνήφθη στο Λονδίνο στις 18 Νοεμβρίου 1980 (Σύμβαση NEAFC - Convention on Future Multilateral Co-operation in the North-East Atlantic Fisheries), κοινοποίησε στην Ευρωπαϊκή Κοινότητα, με επιστολή της στις 29 Αυγούστου 2003, ότι η Λιθουανία έχει υποβάλει αίτηση προσχώρησης στη Σύμβαση NEAFC.

Η Ευρωπαϊκή Κοινότητα είναι συμβαλλόμενο μέρος της Σύμβασης NEAFC από το 1981 [1].

[1] ΕΕ L 227, 12.08.1981, σ. 21

Η Λιθουανία είναι κράτος υπό ένταξη στην Ευρωπαϊκή Ένωση και κατά την ημερομηνία της προσχώρησης θα δεσμεύεται από τη Σύμβαση ως κράτος μέλος της Ευρωπαϊκής Ένωσης.

Ένα κράτος δύναται, σύμφωνα με το άρθρο 20 παράγραφος 4 της Σύμβασης NEAFC, να προσχωρήσει τη Σύμβαση, υπό τον όρο ότι η αίτηση προσχώρησης του εν λόγω κράτους θα εξασφαλίσει την έγκριση των τριών τετάρτων του συνόλου των συμβαλλόμενων μερών, εντός ενενήντα ημερών από την ημερομηνία κοινοποίησης από τον θεματοφύλακα.

Όταν ένα κράτος γίνεται συμβαλλόμενο μέρος της Σύμβασης NEAFC, αυτό δεν σημαίνει αυτομάτως ότι στο εν λόγω κράτος διατίθεται ποσόστωση για τα είδη που υπάγονται ήδη σε κανονιστικές ρυθμίσεις.

Η Επιτροπή προτείνει να υποστηρίξει η Κοινότητα την αίτηση της Λιθουανίας να γίνει συμβαλλόμενο μέρος της Σύμβασης NEAFC, δεδομένου ότι η Λιθουανία είναι κράτος υπό ένταξη στην Ευρωπαϊκή Ένωση και θα δεσμεύεται ήδη από τους κανόνες της NEAFC πριν από την προσχώρησή της.

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ για τη θέσπιση θέσης της Κοινότητας όσον αφορά την αίτηση προσχώρησης της Λιθουανίας στη "Σύμβαση περί της μελλοντικής πολυμερούς συνεργασίας στον τομέα της αλιείας στον βορειοανατολικό Ατλαντικό"

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη Συνθήκη για την ίδρυση της Ευρωπαϊκής Κοινότητας, και ιδίως το άρθρο 300 παράγραφος 2 δεύτερο εδάφιο,

την πρόταση της Επιτροπής

Εκτιμώντας τα εξής:

(1) Η κυβέρνηση του Ηνωμένου Βασιλείου της Μεγάλης Βρετανίας και της Βορείου Ιρλανδίας, ως θεματοφύλακας της "Σύμβασης περί της μελλοντικής πολυμερούς συνεργασίας στον τομέα της αλιείας στον βορειοανατολικό Ατλαντικό", η οποία συνήφθη στο Λονδίνο στις 18 Νοεμβρίου 1980 (Σύμβαση NEAFC - Convention on Future Multilateral Co-operation in the North-East Atlantic Fisheries), κοινοποίησε στην Ευρωπαϊκή Κοινότητα, με επιστολή της στις 29 Αυγούστου 2003, ότι η Λιθουανία έχει υποβάλει αίτηση προσχώρησης στη Σύμβαση NEAFC [2].

[2] ΕΕ L 227, 12.08.1981, σ. 21

(2) Ένα κράτος δύναται, σύμφωνα με το άρθρο 20 παράγραφος 4 της Σύμβασης NEAFC, να προσχωρήσει τη Σύμβαση, υπό τον όρο ότι η αίτηση προσχώρησης του εν λόγω κράτους θα εξασφαλίσει την έγκριση των τριών τετάρτων του συνόλου των συμβαλλόμενων μερών, εντός ενενήντα ημερών από την ημερομηνία κοινοποίησης από τον θεματοφύλακα.

(3) Η Κοινότητα πρέπει να θεσπίσει θέση ως προς την προσχώρηση της Λιθουανίας.

ΑΠΟΦΑΣIZEI:

Άρθρο 1

Η θέση της Κοινότητας όσον αφορά την αίτηση προσχώρησης της Λιθουανίας στη "Σύμβαση περί της μελλοντικής πολυμερούς συνεργασίας στον τομέα της αλιείας στον βορειοανατολικό Ατλαντικό" είναι η ακόλουθη:

"Η Ευρωπαϊκή Κοινότητα υποστηρίζει την αίτηση προσχώρησης της Λιθουανίας στη "Σύμβαση περί της μελλοντικής πολυμερούς συνεργασίας στον τομέα της αλιείας στον βορειοανατολικό Ατλαντικό"."

Βρυξέλλες,

Για το Συμβούλιο

Ο πρόεδρος